2009D0563 — DA — 04.03.2015 — 002.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS BESLUTNING af 9. juli 2009 om opstilling af miljøkriterierne for tildeling af Fællesskabets miljømærke til fodtøj (meddelt under nummer K(2009) 5612) (EØS-relevant tekst) (2009/563/EF) (EFT L 196, 28.7.2009, p.27)

Ændret ved:









▼B

KOMMISSIONENS BESLUTNING

af 9. juli 2009

om opstilling af miljøkriterierne for tildeling af Fællesskabets miljømærke til fodtøj

(meddelt under nummer K(2009) 5612)

(EØS-relevant tekst)

(2009/563/EF)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 1980/2000 af 17. juli 2000 om en revideret ordning for tildeling af et EF-miljømærke ( 1 ), særlig artikel 6, stk. 1, andet afsnit, efter høring af Den Europæiske Unions Miljømærkenævn, og ud fra følgende betragtninger: (1) I forordning (EF) nr. 1980/2000 fastsættes det, at Fællesskabets miljømærke kan tildeles et produkt, som besidder egenskaber, der giver det mulighed for i væsentlig grad at bidrage til forbedringer i forbindelse med vigtige miljøforhold. (2) Forordning (EF) nr. 1980/2000 foreskriver, at der for hver produktgruppe fastsættes specifikke miljømærkekriterier på grundlag af kriterier udarbejdet af Den Europæiske Unions Miljømærkenævn. (3) Forordningen foreskriver endvidere, at miljømærkekriterierne og de krav til vurdering og verifikation, der er knyttet til kriterierne, skal gennemgås i god tid inden udløbet af gyldighedsperioden for de kriterier, der er specificeret for hver produktgruppe. (4) Der er i henhold til forordning (EF) nr. 1980/2000 foretaget en gennemgang af miljøkriterierne og de krav til vurdering og verifikation, der er fastsat i Kommissionens beslutning 2002/231/EF af 18. marts 2002 om opstilling af reviderede miljøkriterier for tildeling af Fællesskabets miljømærke til fodtøj og om ændring af beslutning 1999/179/EF ( 2 ). Miljøkriterierne og de tilhørende krav til vurdering og verifikation gælder til den 31. marts 2010. (5) På baggrund af gennemgangen bør definitionen af produktgruppen ændres, og der bør fastsættes nye miljøkriterier, idet der tages hensyn til den videnskabelige udvikling og udviklingen på markedet. (6) Miljøkriterierne og de tilhørende krav til vurdering og verifikation bør gælde i fire år efter vedtagelsen af denne beslutning. (7) Beslutning 2002/231/EF bør derfor erstattes. (8) Der bør indføres en overgangsperiode for producenter, som har fået tildelt miljømærket for fodtøj for deres produkter på grundlag af kriterierne i beslutning 2002/231/EF, så de har tilstrækkelig tid til at tilpasse deres produkter i overensstemmelse med de nye kriterier og krav. Producenterne bør også kunne vælge at forelægge ansøgninger enten på grundlag af kriterierne i beslutning 2002/231/EF eller på grundlag af kriterierne i nærværende beslutning, indtil gyldigheden af førstnævnte beslutning ophører. (9) Foranstaltningerne i denne beslutning er i overensstemmelse med udtalelse fra det udvalg, der er nedsat ved artikel 17 i forordning (EF) nr. 1980/2000 — ud fra følgende betragtninger: VEDTAGET FØLGENDE BESLUTNING:







Artikel 1

Ved produktgruppen »fodtøj« forstås alle beklædningsgenstande beregnet til at beskytte eller dække foden, og som har en fast ydersål, der kommer i kontakt med jorden. Denne definition omfatter ikke fodtøj, der indeholder elektriske eller elektroniske komponenter.

Artikel 2

For at få tildelt EF-miljømærket for produkter, der tilhører produktgruppen »fodtøj«, i medfør af forordning (EF) nr. 1980/2000 (herefter »EF-miljømærket«) skal fodtøj opfylde kriterierne i bilaget til denne beslutning.

▼M2

Artikel 3

Miljøkriterierne for produktgruppen »fodtøj«, og de tilhørende krav til vurdering og verifikation gælder indtil den 31. december 2015.

▼B

Artikel 4

Til administrative formål er kodenummeret for produktgruppen »fodtøj«»017«.

Artikel 5

Beslutning 2002/231/EF ophæves.

Artikel 6

1. Ansøgninger om tildeling af miljømærket til produkter i produktgruppen »fodtøj«, der indgives før datoen for vedtagelsen af denne beslutning vurderes i overensstemmelse med betingelserne i beslutning 2002/231/EF.

2. Ansøgninger om tildeling af miljømærket til produkter i produktgruppen »fodtøj«, der indgives efter datoen for vedtagelsen af denne beslutning, men senest den 31. marts 2010, kan enten baseres på kriterierne i beslutning 2002/231/EF eller på kriterierne i nærværende beslutning.

Disse ansøgninger vurderes ud fra de kriterier, de er baseret på.

3. Hvis miljømærket tildeles på grundlag af en ansøgning, der er vurderet i henhold til kriterierne i beslutning 2002/231/EF, kan det anvendes i tolv månederefter datoen for vedtagelsen af nærværende beslutning.

Artikel 7

Denne beslutning er rettet til medlemsstaterne.









BILAG

GENERELLE FORHOLD

Sigtet med kriterierne

Disse kriterier tager især sigte på:

— at begrænse niveauerne af giftige reststoffer

— at begrænse emissionerne af flygtige organiske forbindelser (VOC), og

— at fremme mere holdbare produkter.

Kriterierne er fastsat på niveauer, der fremmer mærkning af fodtøj, der giver lavere miljøbelastning.

Vurderings- og verifikationskrav

Der er ved hvert kriterium anført specifikke vurderings- og verifikationskrav.

Der kan eventuelt anvendes andre prøvningsmetoder end dem, der er anført ved de enkelte kriterier, hvis disse accepteres som ligeværdige af det ansvarlige organ, der skal vurdere ansøgningen.

Den funktionelle enhed er et par sko. Kravene er baseret på skonummer 40 pariserstik. For børneskos vedkommende gælder kravene for nummer 32 pariserstik (eller største nummer, hvis det største nummer er mindre end 32 pariserstik).

Komponenter i skoens overdel, der vejer mindre end 3 % af hele overdelen, tages ikke med i betragtning ved anvendelsen af kriterierne. Komponenter i skoens sål, der vejer mindre end 3 % af hele ydersålen, tages ikke med i betragtning ved anvendelsen af kriterierne.

De ansvarlige organer kan om nødvendigt kræve supplerende dokumentation og foretage uafhængig verifikation.

Det anbefales, at de ansvarlige organer ved deres bedømmelse af ansøgninger og tilsyn med opfyldelsen af kriterierne i dette bilag tager hensyn til, om der er implementeret en anerkendt miljøstyringsordning som f.eks. EMAS eller ISO 14001 (NB: Der stilles ikke krav om anvendelse af sådanne styringsordninger).

KRITERIER

1. Farlige stoffer i slutproduktet

a) Hvad angår sko af læder, må der ikke være chrom (VI) i slutproduktet. Vurdering og verifikation: Ansøgeren og/eller dennes leverandør(er) skal fremlægge en testrapport, der bygger på testmetoden EN ISO 17075 (grænseværdi 3 ppm). Forberedelsen af prøvestykker skal ske i overensstemmelse med angivelserne i EN ISO 4044. (Bemærk: Målinger kan vanskeliggøres af interferens, når der analyseres visse typer farvet læder.)

b) Der må ikke være arsen, cadmium eller bly i de materialer, der anvendes under produktfremstillingen, eller i slutproduktet. Vurdering og verifikation: Ansøgeren og/eller dennes leverandør(er) skal fremlægge en testrapport, som bygger på en af følgende EN 14602-testmetoder: — test af materialerne til produktfremstillingen. De stoffer, der er nævnt i kriteriet, må ikke kunne påvises i nogen af de materialer, der anvendes til fremstilling af slutproduktet — test af slutproduktet. De stoffer, der er nævnt i kriteriet, må ikke kunne påvises i fodtøjets komponenter, hverken de øverste eller de underste, efter at komponenterne er adskilt og fuldstændig finmalet. For lædervarer skal forberedelsen af prøvestykker ske i overensstemmelse med EN ISO 4044.

c) Mængden af fri og hydrolyseret formaldehyd i fodtøjets komponenter må ikke overskride følgende grænseværdier: — tekstilkomponenter : må ikke kunne påvises — læder : 150 ppm. Vurdering og verifikation: Ansøgeren og/eller dennes leverandør(er) skal fremlægge en testrapport, som bygger på følgende testmetoder: tekstiler: EN ISO 14184-1 (grænseværdi: 20 ppm), læder: EN ISO 17226-1 eller 2.

2. Reduktion af vandforbrug (kun for garvning af huder og skind)

Følgende grænseværdier for vandforbruget ved garvning af huder og skind ( 3 ) må ikke overskrides:

— huder : 35 m3/t

— skind : 55 m3/t.

Vurdering og verifikation: Ansøgeren og/eller dennes leverandør(er) skal forelægge tilstrækkelig dokumentation for, at de nævnte grænseværdier ikke er overskredet.

3. Emissioner fra fremstillingen af materialer

a) Hvis spildevandet fra lædergarverier og tekstilvirksomheder udledes direkte i ferskvand, må indholdet af COD ikke overstige 250 mg COD pr. liter spildevand. Hvis spildevandet fra lædergarverier udledes i et kommunalt spildevandsanlæg, finder dette krav ikke anvendelse, forudsat at det kan påvises: — at udledningen af spildevand fra lædergarveriet til det kommunale spildevandsanlæg er godkendt, og — at det kommunale spildevandsanlæg er i drift, og at den efterfølgende udledning af det behandlede vand i ferskvandssystemet er i overensstemmelse med Fællesskabets minimumskrav i henhold til Rådets direktiv 91/271/EØF ( 4 ). Vurdering og verifikation: Ansøgeren skal fremlægge en testrapport og supplerende data, som bygger på følgende testmetode: COD: ISO 6060 — Vandkvalitet, bestemmelse af kemisk oxygenforbrug. Hvis spildevandet udledes til et kommunalt spildevandsanlæg, skal der forelægges dokumentation fra den relevante myndighed for, at udledningen er godkendt, og at det kommunale spildevandsanlæg er i drift og opfylder minimumskravene i direktiv 91/271/EØF.

b) Spildevand fra garverier skal efter behandling indeholde mindre end 1 mg chrom (III) pr. liter. Vurdering og verifikation: Ansøgeren skal fremlægge en testrapport og supplerende data, som bygger på følgende testmetoder: ISO 9174 eller EN 1233 eller EN ISO 11885 for Cr.

4. Anvendelse af farlige stoffer (indtil salg til den endelige forbruger)

a) Der må ikke anvendes pentachlorphenol (PCP), tetrachlorphenol (TCP) eller salte og estere heraf. Vurdering og verifikation: Ansøgeren og/eller dennes leverandør(er) skal fremlægge en erklæring om, at materialerne ikke indeholder sådanne chlorphenoler, samt en testrapport, der bygger på følgende testmetoder: læder: EN ISO 17070 (grænseværdi 0,1 ppm), tekstil: XP G 08-015 (grænseværdi 0,05 ppm).

b) Der må ikke anvendes azofarvestoffer, der kan spaltes til nogen af følgende aromatiske aminer: 4-aminodiphenyl (92-67-1) benzidin (92-87-5) 4-chlor-o-toluidin (95-69-2) 2-naphthylamin (91-59-8) o-amino-azotoluen (97-56-3) 2-amino-4-nitrotoluen (99-55-8) p-chloranilin (106-47-8) 2,4-diaminoanisol (615-05-4) 4,4′-diaminodiphenylmethan (101-77-9) 3,3′-dichlorbenzidin (91-94-1) 3,3′-dimethoxybenzidin (119-90-4) 3,3′-dimethylbenzidin (119-93-7) 3,3′-dimethyl-4,4′-diaminodiphenylmethan (838-88-0) p-cresidin (120-71-8) 4,4′-methylen-bis-(2-chloranilin) (101-14-4) 4,4′-oxydianilin (101-80-4) 4,4′-thiodianilin (139-65-1) o-toluidin (95-53-4) 2,4-diaminotoluen (95-80-7) 2,4,5-trimethylanilin (137-17-7) 4-aminoazobenzen (60-09-3) o-anisidin (90-04-0) Vurdering og verifikation: Ansøgeren og/eller dennes leverandør(er) skal fremlægge en erklæring om, at sådanne azofarvestoffer ikke benyttes. Ved en eventuel verifikation af en erklæring skal der benyttes følgende testmetoder: læder: CEN ISO TS 17234, tekstil: EN 14362 1 eller 2. Tekstiler: grænseværdi 30 ppm (Bemærk: Der kan forekomme falske positive resultater for 4-aminoazobenzen, og derfor anbefales bekræftelse). Læder: grænseværdi 30 ppm (Bemærk: Der kan forekomme falske positive resultater for 4-aminoazobenzen, 4-aminodiphenyl og 2-naphthylamin, og derfor anbefales bekræftelse).

c) Der må ikke kunne påvises nogen af følgende N-nitrosaminer i gummi: — N-nitrosodimethylamin (NDMA) — N-nitrosodiethylamin (NDEA) — N-nitrosodipropylamin (NDPA) — N-nitrosodibutylamin (NDBA) — N-nitrosopiperidin (NPIP) — N-nitrosopyrrolidin (NPYR) — N-nitrosomorpholin (NMOR) — N-nitroso-N-methyl-N-phenylamin (NMPhA) — N-nitroso-N-ethyl-N-phenylamin (NEPhA). Vurdering og verifikation: Ansøgeren skal fremlægge en testrapport, som bygger på testmetoden EN 12868 (1999-12) eller EN 14602.

d) Der må hverken i læder-, gummi- eller tekstilkomponenter anvendes C10-C13-chloralkaner. Vurdering og verifikation: Ansøgeren og/eller dennes leverandør(er) skal fremlægge en erklæring om, at sådanne chloralkaner ikke anvendes.

e) Der må ikke anvendes farvestoffer, der opfylder kriterierne for klassificering som kræftfremkaldende, mutagene, reproduktionstoksiske eller miljøfarlige med følgende R-sætninger: R40, R45, R49, R50, R51, R52, R53, R60, R61, R62, R63 eller R68 (eller en kombination af disse) (jf. klassificeringsreglerne i Rådets direktiv 67/548/EØF ( 5 ) eller Europa-Parlamentets og Rådets direktiv 1999/45/EF ( 6 ). Som alternativ kan klassificeringen ske i henhold til Europa-Parlamentets og Rådets forordning (EF) nr. 1272/2008 ( 7 ). I så fald må råmaterialerne ikke tilføjes noget stof eller nogen blanding, der på ansøgningstidspunktet er tildelt eller kan tildeles en af følgende faresætninger (eller en kombination heraf): H351, H350, H350i, H400, H410, H411, H412, H413, H360F, H360D, H361f, H361d, H360FD, H361fd, H360Fd, H360Df, H341. Vurdering og verifikation: Ansøgeren skal fremlægge en erklæring om, at sådanne farvestoffer ikke anvendes.

f) Der må ikke anvendes alkylphenolethoxylat (APE) og perfluorooktansulfonat (PFOS). Vurdering og verifikation: Ansøgeren skal fremlægge en erklæring om, at sådanne stoffer ikke anvendes.

g) Der må ikke anvendes farvestoffer, der opfylder kriterierne for klassificering som hudsensibiliserende (R43) (jf. klassificeringsreglerne i direktiv 67/548/EØF eller direktiv 1999/45/EF). Som alternativ kan klassificeringen ske i henhold til forordning (EF) nr. 1272/2008. I så fald må råmaterialerne ikke tilføjes noget stof eller nogen blanding, der på ansøgningstidspunktet er tildelt eller kan tildeles følgende faresætning: H317. Vurdering og verifikation: Ansøgeren skal fremlægge en erklæring om, at disse farvestoffer ikke anvendes.

h) Phthalater: Der må kun benyttes phthalater, der på ansøgningstidspunktet er risikovurderet og ikke er klassificeret med en af følgende risikosætninger (eller en kombination heraf): R60, R61, R62, R50, R51, R52, R53, R50/53, R51/53, R52/53, jf. direktiv 67/548/EØF. Derudover er DNOP (di-n-octylphthalat), DINP (di-isononylphthalat), DIDP (di-isodecylphthalat) ikke tilladt i produktet. Vurdering og verifikation: Ansøgeren skal fremlægge en erklæring om, at dette kriterium er opfyldt.

i) Biocidholdige produkter: Der må kun anvendes biocidholdige produkter, der indeholder de biocidholdige aktive stoffer i bilag IA til Europa-Parlamentets og Rådets direktiv 98/8/EF ( 8 ), og som er godkendt til brug i fodtøj. Vurdering og verifikation: Ansøgeren skal fremlægge en erklæring om, at dette kriterium er opfyldt, samt en liste over de anvendte biocidholdige produkter.

5. Brug af flygtige organiske forbindelser (VOC) under den sidste fase af fodtøjsfremstillingen

Ved VOC forstås organiske forbindelser med et damptryk på 0,01 kPa eller derover ved 293,15 K eller en tilsvarende flygtighed under anvendelsesbetingelserne.

Den samlede brug af VOC under sidste fase af fodtøjsfremstillingen må i gennemsnit ikke overstige 20 g VOC/par.

Vurdering og verifikation: Ansøgeren skal fremlægge en beregning af den samlede brug af VOC under den sidste produktionsfase ledsaget af de fornødne baggrundsdata, testresultater og dokumentation; beregningen foretages ifølge EN 14602. (Der kræves registrering af indkøbt læder, lim, finishmidler og fremstilling af fodtøj for mindst de sidste seks måneder.)

6. Energiforbrug

Energiforbruget i fremstillingsfasen skal angives.

Vurdering og verifikation: Ansøgeren skal fremlægge de relevante oplysninger i overensstemmelse med det tekniske tillæg A1.

7. Færdigvarens emballage

Bruges der papkasser til slutemballage af fodtøj, skal de være fremstillet af 100 % genbrugsmateriale. Bruges der plastposer til slutemballage af fodtøj, skal de være fremstillet af mindst 75 % genbrugsmateriale eller være bionedbrydelige eller komposterbare, jf. definitionerne i EN 13432 ( 9 ).

Vurdering og verifikation: Sammen med ansøgningen skal der indleveres en prøve af produktemballagen og en erklæring om, at produktet opfylder disse krav. Kun primæremballage, jf. definitionen i Europa-Parlamentets og Rådets direktiv 94/62/EF ( 10 ), er omfattet af dette kriterium.

8. Mærkning på emballagen

a) Anvisninger til brugerne

Følgende (eller tilsvarende) oplysninger skal følge produktet:

— »Dette fodtøj er blevet behandlet for at øge vandafvisningsevnen. Det behøver ikke yderligere behandling.« (Dette kriterium gælder kun for fodtøj, der er blevet vandafvisningsbehandlet.)

— »Lad hellere fodtøjet reparere, frem for at smide det væk. Det skader miljøet mindre.«

— »Når fodtøjet kasseres, bør det indgives til lokale genvindingsanlæg, hvis sådanne findes.«

b) Oplysninger om miljømærket

Følgende (eller tilsvarende) oplysninger skal være anført på produktet:

»Der findes yderligere oplysninger om EU's miljømærke på følgende websted: http://www.ecolabel.eu«

c) Oplysninger til forbrugerne

Emballagen bør være påført en rubrik med oplysninger om ansøgerens strategi for miljømæssig bæredygtighed.

Vurdering og verifikation: Ansøgeren skal indlevere en prøve af produktemballagen og de oplysninger, der gives sammen med produktet, samt en erklæring om, at produktet opfylder hver enkelt del af dette kriterium.

9. Oplysninger på miljømærket

I miljømærkets rubrik 2 skal der stå følgende:

— ringe luft- og vandforurening

— reduceret indhold af skadelige stoffer.

Vurdering og verifikation: Ansøgeren skal indlevere en prøve af produktemballagen, hvor mærket er vist, samt en erklæring om, at produktet opfylder dette kriterium.

10. Parametre, der bidrager til holdbarhed

Arbejdsfodtøj og sikkerhedsfodtøj skal bære EF-mærket (i overensstemmelse med Rådets direktiv 89/686/EØF ( 11 )).

Alt andet fodtøj skal overholde de krav, der er anført i tabellen nedenfor.

Vurdering og verifikation: Ansøgeren skal forelægge en testrapport om parametrene i tabellen nedenfor, som bygger på følgende testmetoder:

— EN 13512 — Overdelens bøjningsevne

— EN 13571 — Overdelens rivstyrke

— EN 17707 — Ydersålens bøjningsevne

— EN 12770 — Ydersålens slidstyrke

— EN 17708 — Vedhæftningsevne (overdel — sål)

— EN 12771 — Ydersålens rivstyrke

— EN ISO 17700 — Prøvningsmetoder for overdele, for og indvendigt materiale — Farveægthed ved gnidning







Sportssko Skolesko Fritidsfodtøj Herrespadseresko Termofodtøj Damespadseresko Modesko Børnesko Hjemmesko Overdelens bøjningsevne: (kc uden synlig skade) Tør = 100 Våd = 20 Tør = 100 Våd = 20 Tør = 80 Våd = 20 Tør = 80 Våd = 20 Tør = 100 Våd = 20 – 20 °C = 30 Tør = 50 Våd = 10 Tør = 15 Tør = 15 Tør = 15 Overdelens rivstyrke:(gennemsnitlig rivstyrke, N) Læder ≥ 80 ≥ 60 ≥ 60 ≥ 60 ≥ 60 ≥ 40 ≥ 30 ≥ 30 ≥ 30 Andre materialer ≥ 40 ≥ 40 ≥ 40 ≥ 40 ≥ 40 ≥ 40 ≥ 30 ≥ 30 ≥ 30 Ydersålens bøjningsevne: Snitforøgelse (mm) ≤ 4 ≤ 4 ≤ 4 ≤ 4 ≤ 4 ≤ 4 Nsc = ingen spontane revner Nsc Nsc Nsc Nsc Nsc ved – 10 °C Nsc Ydersålens slidstyrke: D ≥ 0,9 g/cm3 (mm3) ≤ 200 ≤ 200 ≤ 250 ≤ 350 ≤ 200 ≤ 400 ≤ 450 D < 0,9 g/cm3 (mg) ≤ 150 ≤ 150 ≤ 170 ≤ 200 ≤ 150 ≤ 250 ≤ 300 Vedhæftningsevne (overdel — sål): (N/mm) ≥ 4,0 ≥ 4,0 ≥ 3,0 ≥ 3,5 ≥ 3,5 ≥ 3,0 ≥ 2,5 ≥ 3,0 ≥ 2,5 Ydersålens rivstyrke:(gennemsnitlig styrke, N/mm) D ≥ 0,9 g/cm3 8 8 8 6 8 6 5 6 5 D < 0,9 g/cm3 6 6 6 4 6 4 4 5 4 Farveægtheden af fodtøjets inderside (for eller overdelens inderside), gråskala på filt efter 50 cyklusser vådt ≥ 2/3 ≥ 2/3 ≥ 2/3 ≥ 2/3 ≥ 2/3 ≥ 2/3 ≥ 2/3 ≥ 2/3









Teknisk tillæg

A1. Beregning af energiforbrug

Beregningen af energiforbruget vedrører kun fremstillingen af slutproduktet.

Det gennemsnitlige elforbrug (AEC) for hvert par sko kan beregnes på to måder:

På grundlag af produktionsanlæggets samlede dagsproduktion af sko: — MJdp = gennemsnitligt dagligt energiforbrug til fremstilling af sko [elektricitet + fossilt brændsel] (beregnet på årsbasis) — N = gennemsnitligt antal skopar, der fremstilles pr. dag (beregnet på årsbasis)

På grundlag af produktionsanlæggets produktion af miljømærkede sko: — MJep = gennemsnitligt dagligt energiforbrug til fremstilling af miljømærkede sko [elektricitet + fossilt brændsel] (beregnet på årsbasis) — Nep = gennemsnitligt antal miljømærkede skopar, der fremstilles pr. dag (beregnet på årsbasis)